CELEX: C2005/271/48
Language: lt
Date: 2005-10-29 00:00:00
Title: Byla T-324/05 2005 m. rugpjūčio 25 d. pareikštas ieškinys byloje Estijos Respublika prieš Europos Bendrijų Komisiją

29.10.2005   
            
            
               LT
            
            
               Europos Sąjungos oficialusis leidinys
            
            
               C 271/24
            
         2005 m. rugpjūčio 25 d. pareikštas ieškinys byloje Estijos Respublika prieš Europos Bendrijų Komisiją
   
   (Byla T-324/05)
   (2005/C 271/48)
   Proceso kalba: estų
   Šalys
   
      Ieškovė: Estijos Respublika, atstovaujama Vyriausybės įgalioto atstovo Lembit Uibo
   
      Atsakovė: Europos Bendrijų Komisija
   Ieškovo reikalavimai
   panaikinti Komisijos reglamentą (EB) Nr. 832/2005 (OL L 138, 2005 6 1, p. 3)
   Ieškinio pagrindai ir pagrindiniai argumentai
   Ieškiniu siekiama 2005 m. gegužės 31 d. Komisijos reglamento (EB) Nr. 832/2005 dėl cukraus, izogliukozės ir fruktozės perteklinių kiekių Čekijos Respublikoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje nustatymo (1) panaikinimo.
   Savo ieškinį ieškovė grindžia toliau išvardintais argumentais.
   
               —
            
            
               Priimant Reglamentą (EB) Nr. 832/2005 buvo pažeistas esminis procedūrinis reikalavimas — kolegialumo principas, kadangi Komisijos nariui Fischer Boel buvo duota užduotis nustatyti iš rinkos pašalintiną cukraus kiekį prieš priimant šį reglamentą.
            
         
               —
            
            
               Reglamentas (EB) Nr. 832/2005 pažeidžia EB sutarties įgyvendinimo normas, t. y. Reglamentą (EB) Nr. 60/2004, kuris yra pirmojo reglamento teisinis pagrindas, kadangi:
               
                           a)
                        
                        
                           nustatant perteklinius kiekius, Reglamentas (EB) Nr. 832/2005 įtraukė privačiuose namų ūkiuose turimus cukraus kiekius, o tai pažeidžia Reglamento (EB) Nr. 60/2004 6 straipsnį;
                        
                     
                           b)
                        
                        
                           Komisija neatsižvelgė į ypatingas atsargų sukaupimo Estijoje aplinkybes, o tai pažeidžia Reglamento (EB) Nr. 60/2004 6 straipsnio 1 dalies c punktą.
                        
                     
         
               —
            
            
               Buvo pažeista motyvavimo pareiga pagal EB 253 straipsnį, kadangi Reglamente Nr. 832/2005 nepateikti motyvai, kodėl privačiuose namų ūkiuose turimi cukraus kiekiai įskaičiuoti į perteklinius kiekius, o į atsargų sukaupimo aplinkybes neatsižvelgta.
            
         
               —
            
            
               Buvo pažeistas gero administravimo principas, kadangi, priimdama Reglamentą (EB) Nr. 832/2005, Komisija neatsižvelgė į ypatingas atsargų sukaupimo Estijoje aplinkybes, be kita ko, ir į pačios Europos Sąjungos prisidėjimą prie cukraus importo padidėjimo.
            
         
               —
            
            
               Buvo pažeistas sąžiningumo principas, kadangi nebuvo imtasi jokių priemonių užkirsti kelią eksporto iš Europos Sąjungos į Estiją didėjimui, o Estijos atsakomosioms priemonėms buvo daromos kliūtys.
            
         
               —
            
            
               Buvo pažeistas nediskriminavimo principas, kadangi perteklinių kiekių nustatymas pagal Reglamentą (EB) Nr. 832/2005 diskriminavo Estiją palyginti su vadinamosiomis senosiomis valstybėmis narėmis, o galimos Reglamento (EB) Nr. 832/2005 įgyvendinimo priemonės reikštų Estijos įmonių ir namų ūkių diskriminavimą palyginti su atitinkamomis grupėmis senosiose valstybėse narėse arba palyginti su jų įmonėmis.
            
         
               —
            
            
               Pažeidžiamos įmonių ir (arba) privačių namų ūkių nuosavybės teisės, kadangi galimomis Reglamento (EB) Nr. 832/2005 įgyvendinimo priemonėmis šiems asmenims būtų nustatyti apribojimai, o tai negali būti pateisinta teisėtais tikslais ir būtų neproporcingas kišimasis į jų teises.
            
         
               —
            
            
               Pažeidžiamas proporcingumo principas, kadangi Reglamentu (EB) Nr. 832/2005 nustatyta pareiga atitinkamą privačiuose namų ūkiuose turimą cukraus kiekį pašalinti iš rinkos nesiekiama teisėto tikslo ir yra neproporcingas kišimasis į jų teises.
            
         
      (1)  OL L 138, 2005 6 1, p. 3.